Imtella' April 1, 2021 Filmat: Reuters Fil-Qorti f'Minneapolis fl-Istati Uniti ntwera filmat minn bodycam tal-pulizija li juri l-aħħar mumenti ta' George Floyd qabel inqatel brutalment mill-pulizija. Huwa jinstema' jokrob mal-pulizija jgħidilhom li m'huwiex raġel ħażin u biex jgħidu lil uliedu li jħobbhom hekk kif fil-filmat jinstema' wkoll it-twerżiq minn dawk preżenti għall-qtil li xxokkja lill-komunità internazzjonali u qanqal domandi dwar ir-rażżizmu. Il-filmat intwera hekk kif il-ġuri issokta għat-tielet jum konsekuttiv. Derek Chauvin, li għandu 45 sena, jiċħad l-akkużi bid-difiża jġibu l-argumenti li Floyd li kellu 46 sena miet minħabba l-kundizzjoni ta' saħħtu u overdose, hekk kif saru allegazzjonijiet li Floyd kien taħt l-infuwenza ta' sustanzi ipprojbiti.